REGLAMENT DE FUNCIONAMENT DE LA CLÍNICA JURÍDICA DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4082)
  + [Valencià](/va/acuerdo/4082)






Selector de idioma

Leer

* [Español](/es/acuerdo/4082)
* [Valencià](/va/acuerdo/4082)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE FUNCIONAMENT DE LA CLÍNICA JURÍDICA DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=====================================================================================================================================

Secretaria General

Butlletí Oficial Universitat d'Alacant





REGLAMENT DE FUNCIONAMENT DE LA CLÍNICA JURÍDICA DE LA UNIVERSITAT D'ALACANT

Data d'aprovació
:   23/02/2017

Data de publicació
:   28/02/2017

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=4082.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4082)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4082)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE FUNCIONAMENT DE LA CLÍNICA JURÍDICA DE LA UNIVERSITAT D'ALACANT&url=https://www.boua.ua.es/va/acuerdo/4082)

**Títol:** REGLAMENT DE FUNCIONAMENT DE LA CLÍNICA JURÍDICA DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 23 de febrer de 2017

REGLAMENT DE FUNCIONAMENT DE LA CLÍNICA JURÍDICA DE LA UNIVERSITAT D'ALACANT

PREÀMBUL

La Clínica Jurídica de la Universitat d'Alacant (d'ara endavant Clínica Jurídica) constitueix un espai per a la promoció de la formació de grau i postgrau, en el qual els i les estudiants podran prestar assessorament jurídic gratuït i sense ànim de lucre, sota la supervisió de professorat i de professionals vinculats a la Universitat.

Aquesta iniciativa utilitza la metodologia clínica per a la pràctica jurídica amb la qual s'aconsegueix, d'una banda, treballar les competències i habilitats que ha de tenir tot professional del dret, enfrontant-se als dilemes ètics que poden sorgir en l'exercici professional i als problemes de la realitat social, especialment dels col·lectius més desfavorits; i, per l’altra, formar juristes en el compromís social i la sensibilització davant les desigualtats, és a dir, amb una major consciència social, i desenvolupar així la responsabilitat social que tota universitat pública ha de complir.

La Clínica Jurídica es presenta com un projecte d'innovació docent associat a la formació pràctica de l'alumnat. El treball que es duga a terme durant l’estada en la Clínica es desenvoluparà íntegrament en l'àmbit de la Facultat de Dret de la Universitat d'Alacant i serà dirigit pel professorat d’aquesta.

L'objectiu és oferir un servei de consulta adreçat a organitzacions socials i entitats institucionals que actuen en la promoció i defensa dels drets de les persones o col·lectius menys afavorits, en risc d'exclusió social, o que tinguen recursos insuficients per a accedir a un assessorament jurídic per a defensar els seus drets.

L'assessorament prestat no té la qualificació professional d'un advocat o advocada en exercici. El caràcter no professional de l'estructura de la Clínica Jurídica determina que no puga encarregar-se de cap tipus de representació o gestió d'assumptes davant instàncies judicials o òrgans administratius ni enfront de tercers particulars.

Article 1.- La Clínica Jurídica. Naturalesa i àmbit d'actuació

La Clínica Jurídica s'integra en la Facultat de Dret de la Universitat d'Alacant com a projecte d'innovació educativa i espai de formació pràctica en relació amb la metodologia d’ensenyança jurídica clínica (Clinical Legal Education) i com a servei gratuït a la comunitat.

Article 2.- Objectius

Són objectius de la Clínica Jurídica:

1. Promoure i millorar l'aprenentatge actiu i la formació pràctica de l'alumnat de la Facultat de Dret mitjançant el desenvolupament d'habilitats professionals.

2. Promoure el coneixement de la realitat social i fomentar la col·laboració i el voluntariat.

3. Promoure en l'alumnat la consciència social, els valors ètics i el compromís en defensa dels drets humans, i de les persones o col·lectius amb recursos insuficients o en risc d'exclusió social.

4. Promoure la col·laboració entre la Universitat d'Alacant i les organitzacions governamentals i no governamentals que actuen en la promoció i defensa dels drets de les persones o col·lectius amb recursos insuficients o en risc d'exclusió social.

5. Promoure la transferència del coneixement i la responsabilitat social de la Universitat d'Alacant.

Article 3.- Metodologia

A fi d’aconseguir els objectius proposats, la Clínica podrà dur a terme les activitats següents:

1. La realització d'accions, formatives i informatives, com seminaris, tallers de treball, jornades o qualsevol altra que servisca als objectius de la Clínica.

2. L'elaboració de documents que arrepleguen el resultat de l'estudi dut a terme.

3. L'elaboració de textos formatius i materials docents que siguen útils per a l'aprenentatge de la metodologia clínica.

4. La promoció de convenis i acords de col·laboració amb organitzacions governamentals i no governamentals que servisquen per a la realització dels objectius de la Clínica.

5. La creació i manteniment d'una pàgina web (www.ua.es/clínicajurídica) i la utilització de les xarxes socials i qualsevol altre mitjà que es considere adequat per a la difusió de les activitats d’aquesta i dels resultats del projecte.

6. La participació en congressos, jornades i seminaris tant nacionals com internacionals.

7. La col·laboració amb altres clíniques universitàries, espanyoles o estrangeres.

8. Qualsevol altra activitat que siga adequada per als objectius de la Clínica.

Article 4.- Seccions de la Clínica Jurídica

La Clínica Jurídica tindrà les seccions següents:

- Clínica d'interès públic i drets humans.

- Clínica d'interès particular i estrangeria.

- Clínica penitenciària.

Les seccions de la Clínica podran modificar-se per acord pres en Junta de Facultat.

Article 5.- Estructura organitzativa

A fi de desenvolupar les seues funcions, la Clínica Jurídica disposarà de l’estructura organitzativa següent:

- Una coordinadora o coordinador general que estarà associat al Vicedeganat de la Facultat de Dret amb competència en pràctiques.

- Les professores i professors tutors que s'integren en cadascuna de les seccions de la Clínica Jurídica.

- Estudiants i, si escau, alumni de la Facultat de Dret de la Universitat d'Alacant.

Article 6.- Funcions i competències de la coordinadora o coordinador de la Clínica Jurídica

1. La coordinació de la Clínica Jurídica recaurà sobre una professora o professor de la Facultat de Dret amb dedicació a temps complet.

2. El càrrec tindrà una durada de quatre anys, renovable per períodes iguals, i serà triat per la Junta de Facultat a proposta de la degana o degà.

3. Entre les seues funcions es troben:

1. Supervisar el compliment dels objectius de la Clínica Jurídica.
2. Promoure i impulsar la creació de convenis i acords de col·laboració.
3. Promoure i impulsar les accions de formació que considere necessàries en funció de les consultes previsibles o dels convenis subscrits.
4. En general , vetlar pel bon funcionament de totes les seccions de la Clínica Jurídica.

Article 7.- Funcions i competències de les professores i professors tutors

1. Les professores i professors tutors desenvoluparan la seua funció en cadascuna de les seccions de la Clínica, acceptaran les consultes, les assignaran als equips de treball i determinaran la metodologia més adequada per a aconseguir la finalitat perseguida.

2. Són competències seues:

1. Acceptar el cas o consulta i contactar amb l'equip de treball.
2. Realitzar, si fóra necessari, sessions de formació prèvia a la resolució dels casos.
3. Proporcionar a l'equip de treball les guies i directrius per a l'estudi del cas i per a la proposta de solució.
4. Corregir les propostes de resolució que l'equip presente fins a la redacció definitiva d’aquesta.
5. Adoptar la deguda diligència per a resoldre les consultes en el temps màxim establit.
6. Avaluar l'alumnat que forme part de l'equip de treball sobre la base de les normes d'avaluació proposades per l'equip de la Clínica que hauran de ser publicades degudament.

3. Cada professora o profesor tutor serà responsable d'un màxim de 20 estudiants, que seran distribuïts en grups de treball en funció de la naturalesa i circumstàncies del cas.

Article 8.- Drets i obligacions de l'alumnat

1. La Clínica Jurídica es concep com un projecte d'innovació docent lligat a les pràctiques externes i a les activitats de voluntariat dels estudiants de la Facultat de Dret.

2. L'alumnat integrant en la Clínica tindrà dret:

a) A la formació prèvia a la resolució dels casos, a través de les corresponents sessions amb la professora o professor tutor.

b) A l'assistència i supervisió de la professora o professor tutor en l'elaboració de respostes a consultes, informes o memòries sol·licitades.

c) A ser avaluat d’acord amb les normes proposades per l'equip de la Clínica, les quals hauran de ser degudament publicades.

d) A un ús adequat de les instal·lacions i mitjans materials de la Clínica.

3. Al mateix temps, l'alumnat integrat en la Clínica tindrà les obligacions següents:

a) Assistir a les sessions de formació obligatòria.

b) Estudiar els casos que els siguen assignats i resoldre'ls amb la deguda diligència.

c) Treballar en equip i atendre les orientacions de la professora o professor tutor.

d) Complir amb el nombre d'hores de presència en la Clínica.

e) Observar la deguda confidencialitat de les dades, aportades a través de les persones que formulen les seues consultes o obtingudes en relació amb els casos en què estiga participant o que s'hagen resolt en la Clínica.

Article 9.- Entrada en vigor

Una vegada aprovat pel Consell de Govern, el present reglament entrarà en vigor a l’endemà de la publicació en el Butlletí Oficial de la Universitat d'Alacant (BOUA).

\_\_\_\_\_\_\_\_\_\_\_\_\_\_\_\_\_\_\_\_\_

ANNEX I FULL DE CONSULTA

FULL DE CONSULTA

1) DADES FACILITADES PER LA PERSONA QUE FORMULA LA CONSULTA

Nom i cognoms: ..........…….………..............……….

Domicili: …………………………………..............……….....

Localitat: …………………………………………..................

Dades de contacte:

Telèfon: ……………. Adreça electrònica: ……………..

2) OBJECTE DE LA CONSULTA

Sol·liciteu orientació jurídica respecte al cas següent:

3) CONDICIONS DE FUNCIONAMENT DE LA CLÍNICIA JURÍDICA DE LA UA

I. La Clínica Jurídica de la Universitat d'Alacant presta un servei d'orientació jurídica que és dut a terme per estudiants de la Facultat de Dret com a projecte d'innovació docent lligat a l'assignatura de pràctiques externes.

II. La finalitat de la Clínica és la formació d'estudiants i el seu objecte és exclusivament docent i de caràcter social.

III. El servei d'orientació jurídica prestat per la Clínica té un caràcter totalment gratuït.

IV. El caràcter no professional de la Clínica comporta que els responsables designats per a la resolució d'una consulta no puguen efectuar cap presentació en lloc de la persona que formula la consulta davant òrgans judicials o administratius ni dur a terme altres activitats de litigació o mediació representant la persona que formula la consulta davant qualsevol altra persona física o jurídica.

V. Les consultes es rebran per la coordinadora o coordinador de la Clínica Jurídica a través del correu electrònic [kekztctuqmrsrbr@rl.qc](mailto:wjhnfecmfftlcns@fj.hx)

VI. La persona que formula la consulta es compromet a facilitar qualsevol dada addicional, en cas de ser necessària, a les inicialment aportades per a la resolució de la consulta plantejada.

VII. El termini de notificació de la resolució de la consulta plantejada no podrà ser superior a 30 dies, comptadors des de la data en què es reba tota la documentació per part de la persona que formula la consulta relativa a l'assumpte, tret de supòsits en què la mateixa naturalesa o circumstàncies de l'assumpte determinen la necessitat d'un termini major que, en tot cas, serà notificat a qui haja cursat la consulta.

VIII. Els qui integren la Clínica Jurídica actuaran amb la deguda diligència en la resolució del cas, es comprometran especialment a guardar la confidencialitat de les dades aportades i mantindran el deure de secret de les informacions abocades per la persona que formula la consulta, així com de tota la documentació que s’hi aporte.

IX. Les dades facilitades seran incorporades a un fitxer de titularitat de la Clínica Jurídica UA, necessari per a l'adequada gestió de la consulta plantejada.

X. Mitjançant el present escrit, la persona que formula la consulta autoritza la Clínica Jurídica de la Universitat d'Alacant perquè les vostres dades personals siguen tractades d'acord amb la Llei orgànica 15/1999, de protecció de dades de caràcter personal, i us indiquem que podeu exercir els drets d'accés, rectificació, cancel·lació i, si escau, oposició, enviant una sol·licitud per escrit, acompanyada d'una fotocòpia del vostre DNI, adreçada a Clínica Jurídica UA, Facultat de Dret (Deganat). Universitat d'Alacant. Campus de Sant Vicent del Raspeig s/n.

CLÀUSULA D'EXONERACIÓ DE RESPONSABILITAT

Atesa la naturalesa de la labor realitzada per la Clínica Jurídica, absolutament gratuïta i que forma part del procés de formació de l'alumnat, els informes presentats no implicaran cap responsabilitat, ni per a la Universitat d'Alacant, ni per al coordinador o coordinadora del projecte, ni per a l'alumnat implicat, pels danys que eventualment pogueren derivar-se de la utilització d'aquests informes per part de qui els encarrega, en actuacions judicials o administratives.

En cap cas serà exigible a l'alumna o alumne que emet l'informe ni a la professora o professor que el tutoritza l'ús de la diligència pròpia d'un advocat col·legiat en exercici.

En prova de conformitat, signe aquesta clàusula.

Data i signatura:





[Carretera Sant Vicent del Raspeig s/n  
03218 Sant Vicent del Raspeig - Alacant  
 Tel. 59 577 2980 - Fax 77 971 1242](https://www.google.es/maps/@20.461621,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12117&trk=tyah&trkInfo=tarId%5I7332050629106%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)